b'\n_START_ARTICLE_\nPseudologija\n_START_SECTION_\nPrie\xc5\xbeastys\n_START_PARAGRAPH_\nPseudologijos prielaidos ir motyvacija \xc4\xafvairi. Da\xc5\xbeniausiai jos prie\xc5\xbeastys \xe2\x80\x93 liguistas garb\xc4\x97s, pripa\xc5\xbeinimo tro\xc5\xa1kimas, k\xc5\xabrybos i\xc5\xa1rai\xc5\xa1ka, didyb\xc4\x97s manija arba psichin\xc4\x97s ligos (isterija).\n_START_SECTION_\nPseudologia phantastica\n_START_PARAGRAPH_\nPsichiatrijoje Pseudologia phantastica yra potro\xc5\xa1kis liguistai meluoti ir hiperbolizuoti, perd\xc4\x97ti (k\xc4\x85 nors pasakojant), liguistai fantazuoti. Tai gali b\xc5\xabti siejama su paranoja.\n_START_SECTION_\nMiunchhauzeno sindromas\n_START_PARAGRAPH_\nYpatinga Pseudologia phantastica forma yra Miunchhauzeno sindromas: pacientas i\xc5\xa1sigalvoja fizinius sutrikimus ir meluodamas stengiasi atkreipti d\xc4\x97mes\xc4\xaf \xc4\xaf save ir taip patenkinti (nepatenkintus) asmeninio d\xc4\x97mesio poreikius (vie\xc5\xa1osiose vietose, \xc4\xafvairiose \xc4\xafstaigose, institucijose, apeliacin\xc4\x97se instancijose).'